*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*37. számú előterjesztés*

Bátaszék Város Önkormányzata Képviselő-testületének 2017. február 15-én,

15,00 órakor megtartandó **RENDKÍVÜLI** ülésére

***a Mentha Aquatica Kft.-vel, vérszállításra kötendő szerződés módosítása***

|  |
| --- |
| **Előterjesztő:** Dr. Bozsolik Róbert polgármester  **Készítette:** Takácsné Gehring Mária aljegyző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2017.02.14.  Szociális Bizottság 2017.02.15. |

***Tisztelt Képviselő-testület!***

Bátaszék Város Önkormányzat Képviselő-testülete a 2015. decemberi testületi ülésén döntött arról, hogy – a korábbi évekhez hasonlóan – Bátaszék lakói számára továbbra is biztosítja azt a szolgáltatást, miszerint a város háziorvosi rendelőiből heti két alkalommal vizsgálatok céljára, Szekszárdra elszállíttatja a betegektől levett vért, és erre vonatkozóan egy évre szóló vállalkozási szerződést köt a Mentha Aquatica Kft-vel.

A szerződés 2016. december 31-én lejárt. Most javaslatot tennénk a vállalkozási szerződés 3. pontjának módosítására annak érdekében, hogy a szolgáltatás továbbra is biztosított legyen.

Kérem a tisztelt képviselő-testületet, hogy az alábbi határozati javaslat elfogadásával szíveskedjen biztosítani a feladatellátáshoz szükséges összeget:

***H a t á r o z a t i j a v a s l a t :***

**a Mentha Aquatica Kft. –vel, vérszállításra kötendő szerződésmódosítására**

Bátaszék Város Önkormányzatának Képviselő-testülete

1. a 292/2015.(XII.16.) önkormányzati határozatával jóváhagyott és a Mentha Aquatica Kft.-vel (7140 Bátaszék, lajvér u. 48., képviseli: Mészáros Vilmosné) kötött vérszállításra vonatkozó vállalkozási szerződés 3. pontját az alábbiak szerint módosítja:

„3. Jelen szerződés 2016. január 1-jétől határozatlan időre jött létre.”

1. felhatalmazza a város polgármesterét a vállalkozói szerződés aláírására.

*Határidő:* 2015. december 31.

*Felelős:* dr. Bozsolik Róbert polgármester

(a szerződés aláírásáért)

*Határozatról értesül:* Menta Aquatica Kft.

Bátaszéki KÖH pénzügyi iroda

irattár

**Vállalkozási szerződés I. MÓDOSÍTÁSA[[1]](#footnote-1)**

mely létrejött egyrészről **Bátaszék Város Önkormányzata** (7140 Bátaszék, Szabadság u. 4., képviseli: Dr. Bozsolik Róbert polgármester), mint megbízó (a továbbiakban: Megbízó)

másrészről **Mentha Aquatica Kft.** (7140 Bátaszék, Lajvér u. 48., képviseli: Mészáros Vilmosné ügyvezető), mint vállalkozó (a továbbiakban: Vállalkozó) között az alulírott napon és helyen, az alábbi feltételek szerint:

**I. Előzmények**

Felek 2015. december 23. napján vállalkozási szerződést kötöttek vérszállításra a bátaszéki háziorvosi rendelőkből, melyet Bátaszék Város Önkormányzatának Képviselő-testülete a 292/2015.(XII.16.) önkormányzati határozatával hagyott jóvá. Ezen szerződést felek *2017. január 1-jével* az alábbiak szerint módosítják:

**II. Módosítások**

1. Az eredeti szerződés 3. pontja az alábbiak szerint módosul:

„3. Jelen szerződés 2016. január 1-jétől ***határozatlan időre*** jött létre.”

2. Az eredeti szerződés módosítással nem érintett részei változatlan formában hatályban maradnak.

Jelen szerződést a felek - mint akaratukkal mindenben megegyezőt - elolvasás és közös értelmezés után helybenhagyólag, 4 eredeti példányban aláírták.

***B á t a s z é k ,*** 2017. február

**Dr. Bozsolik Róbert Mészáros Vilmosné**

polgármester ügyvezető

Bátaszék Város Önkormányzat Mentha Aquatica Kft.

Jogilag ellenjegyzem:

Pénzügyileg ellenjegyzem:

1. a szerződés módosítást Bátaszék Város Önkormányzatának Képviselő-testülete a /2017.(II.15.) önk.-i határozatával hagyta jóvá. [↑](#footnote-ref-1)